Կոստա Մանոյլովիչ

Կոստա Մանոյլովիչ (Կոստա, սերբ.՝ Коста Манојловић, նոյեմբերի 22, 1890(1890-11-22), Կրալևո, Grad Kraljevo - հոկտեմբերի 2, 1949(1949-10-02), Բելգրադ, Հարավսլավիայի Դաշնային Ժողովրդական Հանրապետություն), սերբ կոմպոզիտոր, էթնո-երաժիշտ, մանկավարժ, երգչախմբային դիրիժոր։


== Կենսագրություն ==
Կոստա Մանոյլովիչը ծնվել է 1890 թվականին Կրնևոյում։ Միջնակարգ դպրոցն ավարտելուց հետո ուսումը շարունակել է Սուրբ Սավա սեմինարիայում, որն ավարտել է 1910 թվականին։ Այնուհետև սովորել է սերբական երաժշտական դպրոցում (այժմ՝ Մոկրանյաց երաժշտական դպրոց), որտեղ աշակերտել է Ստեվան Մոկրանյացին։ 1910-1912 թվականներին աշխատել է որպես ուսուցիչ նախ Չուպրիայում, ապա՝ Բելգրադում։ 1912 թվականին ուսումը Մոսկվայում և Մյունիխում շարունակելու համար կրթաթոշակ է ստացել։ Ուսումը երկու անգամ կիսատ է թողել Բալկանյան պատերազմի պատճառով։ Մասնակցել է Առաջին համաշխարհային պատերազմին, 1916 թվականին հիմնել է ռազմական երգչախումբ Կերկիրայում։ 1917-1919 թվականներին սովորել է Օքսֆորդի համալսարանում։


== Ստեղծագործական ուղի ==
Մանոյլովիչն ստեղծել է Liturgija za muški hor («Լիտուրգիա տղամարդկանց երգչախմբի համար») Կրագուևացում Առաջին համաշխարհային պատերազմն սկսվելուց և այն ավարտել է 1916 թվականին Ալբանիայի Ֆիերի քաղաքի ռազմական հոսպիտալում ապաքինվելիս։ 1919-1931 թվականներին ղեկավարել է Բելգրադի երգչախմբային ընկերակցության երգչախումբը։
Եղել է Բելգրադի առաջին երաժշտական ընկերակցության դիրիժորը, 1923-1940 թվականներին՝ Բելգրադի ֆիլհարմոնիկ նվագախմբի և Հարավսլավիայի երգչախմբային միության գլխավոր քարտուղարը։ Մասնակցել է Հարավսլավիայի երաժիշտ հեղինակների ընկերակցության ստեղծմանը, մեծ դեր է ունեցել Բելգրադի երաժշտական ակադեմիայի ստեղծման գործում, 1937-1939 թվականներին եղել է ակադեմիայի առաջին ռեկտորը և դասավանդել է այնտեղ մինչև 1946 թվականը։ Քաղաքական դրդապատճառներով անցել է հարկադիր թոշակի։
Մանոյլովիչը, Մոկրաբյաչը, Կոռնելի Ստանկովիչը, Պետար Կոնյովիչ, Միլոյե Միլոևիչը և Խրիստիչ Ստեվանը սերբական կրոնական երաժշտության առաջին կոմպոզիտորներից են։ Մանոյլովիչի ժամանակակիցները նրան բնորոշել են որպես ավանդապահ։ Մանոյլովիչի 1933 թվականին ստեղծած 6 երգչախմբային երգերի ժողովածուն՝ հիմնված ալբանական ժողովրդական երգերի վրա, անվանվել է «Սկենդերբերգի երգերը» (սերբ.՝ Песме земље Скендербегове):


== Մատենագիտություն ==
Casiday Augustine (2012)։ The Orthodox Christian World։ Routledge։ ISBN 978-1-136-31484-1 
Đurić-Klajn Stana (1972)։ A Survey of Serbian Music Through the Ages։ Association of Composers of Serbia 
Koço Eno (հունվարի 1, 2004)։ Albanian Urban Lyric Song in the 1930s։ Scarecrow Press։ ISBN 978-0-8108-4890-0 
Kokole Metoda, Zupančič Maruša (2012)։ Nacionalna glasbena zgodovina: preobrazbe v drugi polovici 20. stoletja : [ob stoletnici rojstva akademika Dragotina Cvetka (1911-1993)]։ Založba ZRC։ ISBN 978-961-254-377-8 
Milojković-Djurić Jelena (հունվարի 1, 1988)։ Tradition and Avant-Garde: Literature and Art in Serbian Culture, 1900-1918։ East European Monographs, Boulder։ ISBN 978-0-88033-131-9 
Muzička škola "Կոստա Մանոյլովիչ" (1989)։ Muzička škola "Կոստա Մանոյլովիչ", Zemun: 1939-1989։ Muzička škola "Կոստա Մանոյլովիչ" 
North American Society for Serbian Studies (2002)։ Serbian Studies։ Chicago, Illinois: North American Society for Serbian Studies 
Rōmanou Kaitē (2009)։ Serbian and Greek Art Music: A Patch to Western Music History։ Intellect Books։ ISBN 978-1-84150-278-6 
Samson Jim (մայիսի 23, 2013)։ Music in the Balkans։ BRILL։ ISBN 978-90-04-25038-3 


== Ծանոթագրություններ ==


== Արտաքին հղումներ ==
Կոստա Մանոյլովիչի անվան երաժշտական դպրոց